CONVOCATÒRIA ESCULTURA PÚBLICA PER A LA PLAÇA DE LA IGUALTAT DE LA UA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1744)
  + [Valencià](/va/acuerdo/1744)






Selector de idioma

Leer

* [Español](/es/acuerdo/1744)
* [Valencià](/va/acuerdo/1744)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA ESCULTURA PÚBLICA PER A LA PLAÇA DE LA IGUALTAT DE LA UA[Butlletí Oficial Universitat d'Alacant](/ca/Publicacion)
==============================================================================================================================

Secretaria General

Butlletí Oficial Universitat d'Alacant





CONVOCATÒRIA ESCULTURA PÚBLICA PER A LA PLAÇA DE LA IGUALTAT DE LA UA

Data d'aprovació
:   20/04/2011

Data de publicació
:   26/04/2011

Òrgan competent
:   Vicerectora de Relacions Institucionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1744.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1744)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1744)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA ESCULTURA PÚBLICA PER A LA PLAÇA DE LA IGUALTAT DE LA UA&url=https://www.boua.ua.es/va/acuerdo/1744)

**Títol:** CONVOCATÒRIA ESCULTURA PÚBLICA PER A LA PLAÇA DE LA IGUALTAT DE LA UA

**Secció:** CONVOCATÒRIES I CONCURSOS

**Òrgan:** Vicerectora de Relacions Institucionals

**Data d'aprovació:** dimecres, 20 d'abril de 2011

CONVOCATÒRIA ESCULTURA PÚBLICA PER A LA PLAÇA DE LA IGUALTAT DE LA UA

La Universitat d'Alacant està fermament compromesa amb la igualtat entre dones i homes. La seua voluntat és sensibilitzar i afavorir conductes igualitàries i equilibrades en els diferents àmbits acadèmics, des de l'alumnat i el professorat fins als llocs de representació, gestió i direcció.

Conscients de la projecció social i del paper integrador de la institució universitària, s'ha decidit engegar una convocatòria artística per a la creació d'una escultura pública. L'obra guanyadora se situarà a la plaça de la Igualtat del campus alacantí.

BASES

1. PARTICIPANTS

Podran presentar projectes, de manera individual o col·lectiva (en aquest últims cas hauran de nomenar un representant), artistes de qualsevol sexe, edat i nacionalitat, independentment del seu lloc de residència.

Cadascuna de les persones o equips participants podran presentar com a màxim una proposta al concurs.  
  
 Els treballs presentats hauran d'estar lliures de drets que puguen posseir tercers. Es considera la Universitat d'Alacant exempta de qualsevol responsabilitat en cas de litigi o discussió que puga sorgir de l'incompliment d'aquesta condició.  
  
 2. UBICACIÓ  
  
 L'escultura se situarà a la plaça de la Igualtat, a l'esplanada davant de la Biblioteca General, un dels llocs més transitats del Campus de Sant Vicent del Raspeig. La zona té una superfície de 473,375 m2, amb un perímetre de 89,1 metres. S’inclouen fotografies de l’espai i plànol.  
  
  
 3. CONDICIONS TÈCNIQUES  
  
 Els projectes hauran de ser originals i inèdits, no seleccionats ni premiats en cap altre certamen o concurs, i no podran ser reproduccions totals o parcials d'altres obres ja realitzades o en execució.  
  
 El tema estarà lligat al compromís amb la no-violència i  la tolerància.

La tècnica i les mesures de l'escultura seran lliures, però es valorarà l'adequació de l'obra al lloc assignat per a la seua ubicació. No obstant això, el material o materials utilitzats seran adequats per a l’exposició i conservació a l'aire lliure.   
  
 L'escultura serà exempta i, atès que la destinació és un espai obert, el jurat tindrà en compte la relació proporcional de les seues mesures amb l'entorn.  
  
  
 4. PROJECTE I DOCUMENTACIÓ  
  
 Per a l'admissió dels treballs caldrà presentar:   
  
 4.1. Documentació, en sobre tancat, en el qual figurarà únicament el nom del projecte triat per l'autor i el títol Concurso escultura plaça de la Igualtat. Contindrà els documents següents:  
  
 Butlletí d'inscripció (annex I)  
 Fotocòpia del DNI  
 CV amb resum de la trajectòria professional de l'autor o autors.  
 Memòria descriptiva del projecte, amb definició del materials, acabats i procés d'execució.  
 Pressupost d'execució de l'obra. L'import no serà superior a 9.000 €.   
 Compromís d'execució de l'obra (annex II).  
  
 4.2. Maqueta del projecte, amb unes mesures màximes de 100 x 100 cm, en un embalatge en què figure només el nom del projecte, que coincidirà amb la denominació del sobre anterior.  
 A la maqueta s’adjuntaran:   
 Mesures de l'obra final, plànols, alçats i perspectives, esbossos i fotomuntatges, etc.  
 Totes les dades descriptives que, a parer de l'autor o autors, puguen servir perquè el jurat aprecie l'obra presentada.  
  
 5. PRESENTACIÓ DELS PROJECTES  
  
 La data límit de presentació de projectes serà el dia 15 de setembre de 2011.

Els projectes es presentaran en Registre General de la Universitat d'Alacant adreçats al Vicerectorat de Relacions Institucionals. També podran ser enviats per correu certificat dins del termini de presentació i adreçats al Vicerectorat de Relacions Institucionals de la Universitat d'Alacant.  
  
 Totes les despeses de transport o qualsevol altra en què s'incórrega per al lliurament i devolució, seran a compte del concursant.   
  
 L'embalatge serà prou sòlid per a la posterior devolució dels treballs.   
  
 La Universitat d'Alacant no es farà càrrec dels possibles desperfectes o pèrdues que es puguen originar en la manipulació.

Una vegada vençut el termini de presentació de projectes, la secretària del concurs estendrà acta de recepció en què es consignarà el nombre de treballs rebuts.  
  
 6. EL JURAT  
  
 6.1. El jurat s’haurà de constituir en la data que es determine, una vegada finalitzat el termini d'admissió dels treballs.  
  
 6.2. Composició:  
  
 Presidenta:

Vicerectora de Relacions Institucionals

Vocals:

Vicerector d'Infraestructures, Espais i Medi Ambient

Vicerectora de Planificació Estratègica i Qualitat

Vicerectora d'Extensió Universitària

Delegada del rector per a polítiques de gènere

Director del Museu de la Universitat d'Alacant

Directora del Secretariat de Relacions Institucionals i Convenis

Directora Departament d'Art i Comunicació Audiovisual Eusebi Sempere

Secretària:

Gestora en cap del Gabinet de Relacions. Institucionals (amb veu però sense vot)

El jurat quedarà vàlidament constituït amb la presència de la meitat més un dels membres i de la secretària.

El jurat es reserva el dret a declarar desert el primer i únic premi.

7. PROCEDIMENT I RESOLUCIÓ  
    
 La decisió del jurat serà per majoria simple dels seus membres. Haurà de ser raonada i basada en els criteris de: compliment d'objectius, adequació del disseny, qualitat tècnica i artística i optimització dels costos. El jurat redactarà l’acta corresponent.  
    
 La decisió del concurs es publicarà a la pàgina web del Vicerectorat de Relacions Institucionals i es comunicarà directament al guanyador del premi.

8. PREMI  
  
 Hi haurà un premi de 2.000 euros. El jurat es reserva el dret a declarar desert aquest premi.  
  
 El pagament del premi es farà al llarg de l'exercici  2011, i estarà subjecte a les retencions que preveu la legislació vigent.   
  
 9. EXECUCIÓ DE L'OBRA PREMIADA  
  
 L'execució de l'escultura recaurà en el guanyador del concurs i està condicionada a l'existència de finançament en l'exercici 2012.  
 D'altra banda, l'autor seleccionat s’ha de comprometre a executar l'aquesta obra; per aquesta raó haurà de signar l'annex II.

10. DEVOLUCIÓ DELS TREBALLS  
  
 Els treballs no premiats podran ser retirats pels seus autors personalment o per delegació escrita en el Vicerectorat de Relacions Institucionals, en el termini d'un mes des de la publicació de la decisió del concurs a la pàgina web.  
  
 La Universitat d'Alacant disposarà lliurement de les maquetes i documentació no retirades, i podrà destruir-les o cedir-les, en la forma que considere més convenient.   
  
 Així mateix, es lliuraran els corresponents certificats acreditatius de la participació en aquest concurs a tots els participants que ho sol·liciten.  
  
 11. ACCEPTACIÓ DE LES BASES  
  
 La participació en el concurs d'idees implica que els participants accepten aquestes bases, i que la decisió del jurat serà inapel·lable.  
  
 Les bases i documents del concurs d'idees per a l'execució d'una escultura commemorativa a la plaça de la Igualtat es troben en:

<http://www.ua.es/va/presentacion/vicerrectorado/vr.ri/index.html>

Alacant, 20 d'abril de 2011

LA VICERECTORA DE RELACIONS INSTITUCIONALS

Sgt.: Aránzazu Calzada González

\_\_\_\_\_\_\_\_\_\_\_\_\_\_\_

ANNEX I  
  
  
 BUTLLETÍ D'INSCRIPCIÓ

Nom del projecte  
  
 Mesures i característiques  
 Mesures de la maqueta   
 Mesurades de l'obra   
 Material i tècnica escultòrica

IDENTITAT DEL CONCURSANT

Nom

Cognoms   
 Lloc i data de naixement

NIF / passaport   
 Adreça    
 CP

Localitat

Província   
 País

Telèfon/telèfons   
 Adreça electrònica

Pàgina web

IDENTITAT DELS COL·LABORADORS  
 Nom

Cognoms

NIF

Telèfon  
  
  
 En cas de resultar seleccionat, autoritze a utilitzar la imatge de la meua obra, així com el meu nom i cognoms juntament amb altres dades rellevants del meu CV, si escau, per a qualsevol publicació de la Universitat d'Alacant.  
  
  
 Data i firma del concursant

\_\_\_\_\_\_\_\_\_\_\_\_\_\_\_

ANNEX II  
  
 COMPROMÍS D'EXECUCIÓ DE L'OBRA  
  
  
  
  
 (Nom i cognoms) ………………………………………………………………………………, amb número de DNI / passaport………………………, em compromet, en cas de guanyar el concurs d'idees per a una escultura commemorativa a la plaça de la Igualtat a:

Executar l'escultura proposada en les condicions oferides abans del 2 de març de 2012, si la Universitat d'Alacant compta amb el finançament necessari per dur-la a terme.  
  
 En qualsevol cas, si l'obra no arriba a realitzar-se, no podré reclamar cap indemnització derivada d'aquesta falta d'execució a la Universitat d'Alacant  
  
  
 Data i firma.





[Carretera Sant Vicent del Raspeig s/n  
03968 Sant Vicent del Raspeig - Alacant  
 Tel. 79 148 3994 - Fax 48 798 1305](https://www.google.es/maps/@57.306162,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12592&trk=tyah&trkInfo=tarId%6H5672532434160%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)